Кайшева, Ульяна Николаевна

Ульяна Николаевна Кайшева — биатлонистка, 2012-тӥ арын егитъёслэн Инсбрукысь тол Олимпийской шудонъёссылэн чемпионзы 7,5 километръем уён гонкаын но бронза призёрзы 6 километръем спринтын. 2013-тӥ арын быдэс дуннелэн чемпионэз нылъёс пӧлын (19 аресозь). Европалэн биатлонын кык полъем чемпионэз нылъёс пӧлын (21 аресозь).

 Улон сюресэз 
Ульяна Кайшева вордӥськиз Можгаын 8-тӥ южтолэзе 1994-тӥ арын спортивной семьяын. Солэн анай-атайёсыз — Николай Кайшев но Людмила Кайшева — куасэн ветлӥсьёсУльяна Кайшева: «Я уже созрела для главной сборной» . Можгаын Ульяна 10 аресысен биатлонэ пырылыны кутскиз Алексей Фёдорович Коротаев, Удмурт Республикаысь дано тренер дорын. 2008-тӥ арысен со дышетскылӥз Ижын А. Л. Богданов Удмуртиысь дано тренерлэн кивалтэм улсазПрезидент Удмуртии: биатлонистка Кайшева защитит честь страны на Олимпиаде в Сочи . 2009-тӥ арын тренироваться кариськыны кутскиз Н. П. Савиновен А. И. Сусловен тренеръёсын Россиысь егитъёслэн командаязы. Солэн сузэрез но — Настя — биатлон яратэ.

2012-тӥ арын Ульяна Удмурт кун университетэ пыриз, туризмез радъянъя менеджереУльяна Кайшева: «После Юношеских олимпийских игр в моей жизни произошло много перемен» .

 Кореяын Олимпи шудонъёсы пыриськемез 
2018-тӥ арын толшор толэзе Калыккуспо Олимпи комитет Ульянаез Пхёнчханэ тол Олимпи шудонъёсы пыриськыны ӧтиз. Ульяна соглаш луиз но Лымшор Кореяе кошкиз. Отын олимпиада дыръя со ньыль гонкаын ӵошатскылӥз. Тужгес но ӝужытсэ, 24-тӥзэ, интыез Удмуртиысь биатлонистка басьтӥз, индивидуальной гонкаез йылпумъяса.

 Валэктонъёс 

 Чӧлсконъёс 
 IBU сайтысь профиль 
 СБР сайтысь профиль 

Категория:Удмуртиысь спортсменъёс